Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 501

(159) Példa a versenytilalmi kötelezettség Egy nemzeti piacon egy „impulzus-fogyasztói” termék piacvezetõje, amely 40%-os piaci részesedéssel rendelkezik, termékeinek legnagyobb részét (90%) lekötött kiskereskedõkön keresztül adja el (lekötött piaci részesedése 36%). A megállapodások arra kötelezik a kiskereskedõket, hogy legalább négy évig csak a piacvezetõtõl vásároljanak. A piacvezetõ részesedése különösen magas a sûrûn lakott területeken, például a fõvárosban. Versenytársai közül — akik tízen vannak és egy részük csak az adott helyen elérhetõ — mindnek sokkal alacsonyabb a piaci részesedése, a legmagasabbé is csak 12%. Ez a 10 versenytárs együttesen további 10%-át látja el a piacnak lekötött üzleteken keresztül. A piacon erõs a márka- és termékdifferenciálódás. A piacvezetõ rendelkezik a legerõsebb márkákkal. Csak õ folytat rendszeresen országos reklámkampányokat. Lekötött kiskereskedõit a termékei értékesítéséhez szükséges különleges tároló szekrényekkel látja el. Végeredményben a piac összesen 46%-ban (36% + 10%) el van zárva a potenciális piacra lépõ és a kötött üzletekkel nem rendelkezõ versenytársak elõl. A potenciális piacra lépõk számára még nehezebb a belépés a sûrûn lakott területeken, ahol a kizárási arány még magasabb, bár éppen ezek azok a területek, ahol õk be szeretnének lépni a piacra. Ezenfelül az erõs márka- és termékdifferenciálódás, valamint a termék árához viszonyítva magas piackutatási költségek következtében az üzleten belüli márkák közötti verseny hiánya a fogyasztók számára súlyosabb jóléti veszteséget eredményez. A kizárólagos üzletek lehetséges hatékonysági elemei, amelyek a piacvezetõ állítása szerint a szállítási költségek csökkenésébõl és a tároló szekrényekkel kapcsolatos esetleges fenntartási problémából erednek, valójában korlátozottak, és nem ellensúlyozzák a versenyre gyakorolt negatív hatásokat. A hatékonysági elemek korlátozottak, mivel a szállítási költségek a mennyiséggel függnek össze, nem pedig a kizárólagossággal, a tároló szekrények pedig nem tartalmaznak különleges know-how-t és nem márkafüggõk. Mindezek alapján nem valószínû, hogy teljesülnek a mentesítés feltételei.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes